CELEX: 32020R1540
Language: lt
Date: 2020-10-22 00:00:00
Title: Komisijos įgyvendinimo reglamentas (ES) 2020/1540 2020 m. spalio 22 d. kuriuo dėl Indijos kilmės sezamų sėklų iš dalies keičiamas Įgyvendinimo reglamentas (ES) 2019/1793 (Tekstas svarbus EEE)

23.10.2020   
               
               
                  LT
               
               
                  Europos Sąjungos oficialusis leidinys
               
               
                  L 353/4
               
            
         KOMISIJOS ĮGYVENDINIMO REGLAMENTAS (ES) 2020/1540
         2020 m. spalio 22 d.
         kuriuo dėl Indijos kilmės sezamų sėklų iš dalies keičiamas Įgyvendinimo reglamentas (ES) 2019/1793
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto ii papunktį,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (2), ypač į jo 47 straipsnio 2 dalies pirmos pastraipos b punktą ir 54 straipsnio 4 dalies pirmos pastraipos a ir b punktus,
         kadangi:
         
                     (1)
                  
                  
                     Komisijos įgyvendinimo reglamentu (ES) 2019/1793 (3) nustatytos taisyklės dėl laikino iš tam tikrų trečiųjų šalių į Sąjungą įvežamų tam tikrų negyvūninių maisto produktų ir pašarų oficialios kontrolės sustiprinimo ir specialių sąlygų, taikomų iš tam tikrų trečiųjų šalių į Sąjungą įvežamiems į to įgyvendinimo reglamento II priedą įtrauktiems tam tikriems maisto produktams ir pašarams dėl taršos mikotoksinais, įskaitant aflatoksinus, pesticidų liekanomis, pentachlorfenoliu ir dioksinais rizikos ir mikrobiologinės taršos rizikos;
                  
               
                     (2)
                  
                  
                     atsižvelgiant į su maisto produktų sauga susijusių pastarojo meto incidentų, apie kuriuos pranešta naudojantis Reglamentu (EB) Nr. 178/2002 nustatyta Skubių pranešimų apie nesaugų maistą ir pašarus sistema (RASFF), skaičių ir informaciją apie valstybių narių vykdytą Indijos kilmės sezamų sėklų oficialią kontrolę, Įgyvendinimo reglamento (ES) 2019/1793 II priedą reikia iš dalies pakeisti;
                  
               
                     (3)
                  
                  
                     2020 m. rugsėjo mėn. per RASFF pranešta apie labai didelę etileno oksido koncentraciją tam tikrose į Sąjungą įvežtų Indijos kilmės arba iš Indijos siunčiamų sezamų sėklų partijose. Ši koncentracija daugiau kaip 1 000 kartų viršija 0,05 mg/kg didžiausią leidžiamąją liekanų koncentraciją, taikomą etileno oksidui pagal Europos Parlamento ir Tarybos reglamentą (EB) Nr. 396/2005 (4);
                  
               
                     (4)
                  
                  
                     Tokia tarša kelia didelį pavojų žmonių sveikatai Sąjungoje, nes pagal Europos Parlamento ir Tarybos reglamentą (EB) Nr. 1272/2008 (5) etileno oksidas klasifikuojamas kaip 1B kategorijos mutagenas, 1B kategorijos kancerogenas ir 1B kategorijos toksiška reprodukcijai medžiaga. Be to, etileno oksidas nepatvirtintas kaip augalų apsaugos produktams Sąjungoje gaminti skirta veiklioji medžiaga;
                  
               
                     (5)
                  
                  
                     todėl, siekiant apsaugoti žmonių sveikatą Sąjungoje, būtina nustatyti specialias sąlygas, susijusias su pesticidų liekanomis sezamų sėklose iš Indijos. Visų pirma oficialiame sertifikate, kuris, remiantis Reglamento (ES) 2019/1793 11 straipsnio 1 dalimi kartu su to reglamento II priedu, turi būti pridedamas prie visų sezamų sėklų siuntų iš Indijos, taip pat turėtų būti nurodyta, kad pesticidų, kurių stebėsena turi būti vykdoma augalinės kilmės produktuose ir (arba) ant jų, liekanoms nustatyti buvo paimti ir ištirti produktų ėminiai ir kad visi ėminių ėmimo ir analizės rezultatai rodo, jog laikomasi Sąjungos teisės aktų reikalavimų dėl didžiausios leidžiamosios pesticidų liekanų koncentracijos. Prie to sertifikato turėtų būti pridėti ėminių ėmimo ir analizės rezultatai;
                  
               
                     (6)
                  
                  
                     atsižvelgiant į vykstančią prekybą, Indijos kilmės sezamų sėklų siuntoms, išvežtoms iš kilmės šalies arba išsiuntimo šalies, jei ta šalis skiriasi nuo kilmės šalies, iki šio reglamento įsigaliojimo dienos turėtų būti toliau taikomi iki tos dienos taikyti reikalavimai;
                  
               
                     (7)
                  
                  
                     be to, siekiant apsaugoti žmonių sveikatą Sąjungoje, turėtų būti nustatyta, kad Indijos kilmės sezamų sėklų siuntų fizinių ir tapatumo patikrinimų prie Sąjungos sienų, siekiant nustatyti, ar jose yra pesticidų liekanų, dažnumas yra 50 %;
                  
               
                     (8)
                  
                  
                     todėl Įgyvendinimo reglamentas (ES) 2019/1793 turėtų būti atitinkamai iš dalies pakeistas;
                  
               
                     (9)
                  
                  
                     atsižvelgiant į didelį pavojų žmonių sveikatai, kylantį dėl užterštų Indijos kilmės sezamų sėklų siuntų, ir į tai, kad reikia imtis skubių veiksmų, šis reglamentas turėtų įsigalioti trečią dieną po jo paskelbimo;
                  
               
                     (10)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2019/1793 pakeitimas
            Įgyvendinimo reglamento (ES) 2019/1793 II priedas iš dalies keičiamas pagal šio reglamento priedą.
         
         
            2 straipsnis
            Pereinamojo laikotarpio priemonės
            Reglamentas (ES) 2019/1793 toliau taikomas toks, koks jis buvo iki šiuo reglamentu padarytų pakeitimų, sezamų sėklų siuntoms iš Indijos, išvežtoms iš kilmės šalies arba išsiuntimo šalies, jei ta šalis skiriasi nuo kilmės šalies, iki šio reglamento įsigaliojimo dienos.
         
         
            3 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. spalio 22 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 31, 2002 2 1, p. 1.
         
            (2)  OL L 95, 2017 4 7, p. 1.
         
            (3)  2019 m. spalio 22 d. Komisijos įgyvendinimo reglamentas (ES) 2019/1793 dėl laikino oficialios kontrolės sustiprinimo ir neatidėliotinų priemonių taikymo tam tikroms į Sąjungą iš tam tikrų trečiųjų šalių įvežamoms prekėms, kuriuo įgyvendinami Europos Parlamento ir Tarybos reglamentai (ES) 2017/625 ir (EB) Nr. 178/2002 ir kuriuo panaikinami Komisijos reglamentai (EB) Nr. 669/2009, (ES) Nr. 884/2014, (ES) 2015/175, (ES) 2017/186 ir (ES) 2018/1660 (OL L 277, 2019 10 29, p. 89).
         
            (4)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).
         
            (5)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).
      
      
         
            PRIEDAS
            II priedo 1 punkte Indijos kilmės sezamo sėkloms skirtas įrašas pakeičiamas šiuo įrašu:
            
               
                           Maisto produktai ir pašarai (numatoma paskirtis)
                        
                        
                           KN kodas (1)
                        
                        
                           TARIC subpozicija
                        
                        
                           Kilmės šalis
                        
                        
                           Pavojus
                        
                        
                           Tapatumo ir fizinių patikrinimų dažnumas (%)
                        
                     
                           „Sezamų sėklos
                           
                              
                                 (Maisto produktai)
                              
                           
                        
                        
                           1207 40 90 
                        
                        
                            
                        
                        
                           
                              Indija (IN)
                           
                        
                        
                           Salmonelės  (*1)
                           
                        
                        
                           20
                        
                     
                           Pesticidų liekanos  (*2)
                               (*3)
                           
                        
                        
                           50
                        
                     
            
               (*1)  Ėminių ėmimas ir analizė atliekami laikantis šio reglamento III priedo 1 punkto a papunktyje nustatytų ėminių ėmimo procedūrų ir etaloninių analizės metodų.
            
               (*2)  Bent tų pesticidų, kurie yra nurodyti pagal 2005 m. vasario 23 d. Europos Parlamento ir Tarybos reglamento (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiančio Tarybos direktyvą 91/414/EEB (OL L 70, 2005 3 16, p. 1) 29 straipsnio 2 dalį priimtoje kontrolės programoje ir kuriuos galima ištirti taikant daugiapakopį liekanų nustatymo metodą, pagrįstą GC-MS ir LC-MS (pesticidų stebėsena atliekama tik augaliniuose produktuose ar ant jų), liekanos.
            
               (*3)  Etileno oksido (etileno oksido ir 2-chloretanolio suma, išreikšta kaip etileno oksidas) liekanos.“